༅༅།།ད་ལམ་གསར་དུ་འོས་འདེམས་བྱུང་བའི་སྐབས་བཅུ་བཞི་པའི་བོད་མི་མང་སྤྱི་འཐུས་ལྷན་ཚོགས་ཀྱི་སྤྱི་འཐུས་རྣམས་དང་།དེ་བཞིན་གསར་དུ་འདོས་འདེམས་བྱུང་བའི་ཚོགས་གཙོ་ཚོགས་གཞོན་བཅས་ལ་བདེ་འཚམས་དང་བཀྲ་ཤིས་བདེ་ལེགས་ཞེས་བརྗོད་རྒྱུ་ཡིན།སྐབས་དེའི་གྲོས་ཚོགས་སུ་སྤྱི་འཐུས་ཡུན་རིང་གནང་བའི་ཉམས་མྱོང་རྒྱུས་ཅན་རྒན་རབས་གང་འཚམས་ཡོད་པའི་ཐོག་དེང་རབས་ཀྱི་ཤེས་ཡོན་གྱིས་ཕྱུག་པའི་ན་གཞོན་སྤྱི་འཐུས་གསར་པའང་མི་ཉུང་བ་ཞིག་ཐོན་འདུག་པ་འདིས་སྲོལ་རྒྱུན་དང་གསར་གཏོད་ཟུང་འབྲེལ་གྱི་ལམ་ནས་གངས་ཅན་བོད་མི་རིགས་ཀྱི་རྩ་དོན་ལ་ཕན་ནུས་ཐོན་པའི་ལས་དོན་སྙིང་པོ་ཅན་སྒྲུབ་ནུས་པའི་རེ་བ་དང་ཡིད་ཆེས་ཡོད།